Държавен вестник, бр. 12, 2021 г., стр. 37

БРОЙ  12	
Д Ъ Р Ж А В Е Н  В Е С Т Н И К 	
СТР.  37  
ното изискване по чл. 70а, определя размера 
на изискването на индивидуална основа, като 
взема предвид:
1. мненията и резервите, изразени писмено 
от органа за преструктуриране на субекта за 
преструктуриране, и
2. мненията и резервите, изразени писмено 
на органа за преструктуриране на ниво група, 
когато този орган е различен от органа за пре-
структуриране на субекта за преструктуриране.
(6) Когато до изтичането на 4-месечния срок 
по ал. 5 органът за преструктуриране на субекта 
за преструктуриране или органът за преструк-
туриране на ниво група е отнесъл въпроса 
до ЕБО в съответствие с чл. 19 от Регламент 
(ЕС) № 1093/2010, БНБ, съответно Комисията, 
в качеството на орган за преструктуриране на 
субект, който не е субект за преструктуриране, 
отлага вземането на решение и изчаква реше-
нието, което ЕБО може да вземе в едномесечен 
срок в съответствие с чл. 19, параграф 3 от 
Регламент (ЕС) № 1093/2010, след което взема 
решение в съответствие с решението на ЕБО.
(7) Когато в рамките на един месец ЕБО 
не вземе решение, БНБ, съответно Комисията, 
взема самостоятелно решение относно мини-
малното изискване, приложимо към дъщерното 
дружество, лицензирано в Репуб­лика България, 
което не е субект за преструктуриране.
(8) Съвместното решение по ал. 2 и всяко 
решение, взето при липса на съвместно ре-
шение, са обвързващи за БНБ, съответно за 
Комисията, подлежат на редовен преглед и се 
актуализират при необходимост.
(9) При липса на съвместно решение в срок 
4 месеца поради несъгласие относно нивото на 
консолидираното изискване за групата за пре-
структуриране и относно нивото на изиск­ването, 
което да се прилага към субектите от групата 
за преструктуриране на индивидуална основа, 
решението относно нивото на изискването, 
което да се прилага за дъщерното предприятие 
на групата за преструктуриране, лицензирано в 
Република България, на индивидуална основа, 
се взема от БНБ, съответно от Комисията, по 
реда на ал. 1 – 7. В този случай решението е 
обвързващо за БНБ, съответно за Комисията.
(10) В случаите по ал. 1 БНБ, съответно 
Комисията, участва и при вземането на съв-
местно решение относно размера на минимал-
ното изискване, приложимо на консолидирано 
ниво към групата за преструктуриране, и на 
индивидуална основа за всеки субект от гру-
пата за преструктуриране, който не е субект 
за преструктуриране. Съвместното решение е 
обвързващо за БНБ, съответно за Комисията.“
§ 43. В глава тринадесета, раздел II се съз-
дава се чл. 72а:
„Минимално изискване за собствен капитал 
и приемливи задължения в преходния период 
и периода след преструктуриране
Чл. 72а. (1) Минималното ниво на изиск­
ването по чл. 69г не се прилага за срок две 
години считано от:
1. датата, на която органът за преструкту-
риране е приложил инструмента за споделяне 
на загуби, или
2. датата, на която, с цел да се рекапитализира 
без прилагане на инструменти за преструкту-
риране, субектът за преструктуриране е въвел 
алтернативна мярка от страна на частния сек-
тор по чл. 51, ал. 1, т. 2, с която капиталовите 
инструменти и другите задължения са били 
обезценени или преобразувани в инструменти 
на базовия собствен капитал от първи ред, или 
са упражнени правомощията за обезценяване 
или преобразуване по чл. 89 – 91.
(2) Минималното изискване по чл. 69а, 
ал. 7 – 10 и ал. 16, съответно по чл. 69г, не се 
прилага за срок три години считано от датата, 
на която субектът за преструктуриране или 
групата, от която е част субектът за преструк-
туриране, са определени за Г-СЗИ, или органът 
за преструктуриране е започнал да прилага по 
отношение на субекта за преструктуриране 
изискванията по чл. 69г, ал. 1 и 2, съответно 
ал. 3 – 5.
(3) Органът за преструктуриране по чл. 2, 
съответно по чл. 3, определя преходен период, 
през който институцията или дружеството по 
чл. 1, ал. 1, т. 3 – 5, спрямо което са прило-
жени инструменти за преструктуриране или 
е упражнено правомощието за обезценяване 
или преобразуване по чл. 89 – 91, достига 
минималното изискване за собствен капитал 
и приемливи задължения, определено при 
съответното прилагане на чл. 70 или 70а, или 
изискванията, произтичащи от прилагането на 
чл. 69а, ал. 7 – 10, ал. 11 – 13 или ал. 16.
(4) При определяне на преходния период 
органът за преструктуриране взема предвид:
1. преобладаващото наличие на депозити 
и липса на дългови инструменти в модела на 
финансиране;
2. достъпа до капиталовите пазари за при-
емливи задължения;
3. степента, в която субектът за преструк-
туриране използва базов собствен капитал от 
първи ред за спазване на изискването по чл. 70. 
(5) Органът за преструктуриране съобщава на 
институцията или дружеството по чл. 1, ал. 1, 
т. 3 – 5 планираното минимално изискване за 
собствен капитал и приемливи задължения за 
всеки 12-месечен период по време на преходния 
период с оглед на това да се улеснят посте-
пенното увеличаване на неговия капацитет за 
поемане на загуби и рекапитализация и дости-
гането на определеното минимално изискване 
в края на преходния период.“
§ 44. В глава тринадесета, раздел II се съз-
дава чл. 72б:
„Отчетност и публично оповестяване на 
минималното изискване за собствен капитал 
и приемливи задължения
Чл. 72б. (1) Институциите и дружествата 
по чл. 1, ал. 1, т. 3 – 5, за които се определя 
минимално изискване за собствен капитал и 
приемливи задължения по чл. 69, предоставят